Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 418/12/4406	Topoľčany, 6.12.2012
EEČ : 2-35-76-2012

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
hoci jej z ustanovení Zákona o rodine vyplýva povinnosť vyživovať svoje maloleté deti a to Lukáša, nar. 19.9.1996, Dominika, nar. 9.10.1998 a Eriku, nar. 16.5.2001, pričom bola rozsudkom Okresného súdu v Topoľčanoch č.k. 9P 126/2009 zo dňa 21.5.2009,  právoplatného dňa 25.9.2009 zaviazaná prispievať na  výživu Lukáša mesačne sumou 24,50 - Eur a rozsudkom Okresného súdu v Topoľčanoch sp. zn. 11P 2/2011 na výživu Dominika sumou 80, - Eur a Eriky 70 Eur  k rukám otca XXXXX , bytom Kamanová č. 48, vyživovaciu povinnosť si riadne neplnila a tejto sa úmyselne vyhýbala,  čím jej od 25.6.2009 doposiaľ,    vznikol dlh na výživnom  otcovi XXXXX vo výške 1353,30,-  Eur   

lebo zanikla trestnosť činu
Odôvodnenie:
Vyšetrovateľ PZ OR PZ  OKP PZ Topoľčany uznesením č. ORP-206/OVK-TO-2012 zo dňa 7.6.2012 podľa § 199 ods. 1 TP začal trestné stíhanie vo veci prečinu zanedbania povinnej výživy podľa § 207 ods. 1, 3 písm. b) Tr. zákona   a následne uznesením pod  tým istým ČVS zo dňa 31.7.2012  podľa § 206 ods. 1 TP  vzniesol obvinenie XXXXX pre prečin zanedbania povinnej výživy podľa § 207 ods. 2, 3 písm. b) Tr. zák., na tom skutkovom základe, ako je uvedené vo výrokovej časti tohto uznesenia.  

              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
               V priebehu  vyšetrovania bola ku skutku vypočutý obvinená XXXXX, ktorá si bola vedomá neplnenia si  vyživovacej povinnosti a svojho dlhu, ktorý postupne splatila.   
              Svedok - poškodený XXXXX vo výpovedi uviedol, že obvinená si neplnila vyživovaciu povinnosť resp. túto si plnila len sporadicky na ich spoločné deti, pričom v súčasnosti považuje výživné za plne uhradené. 
              Za účelom náležitého objasnenia veci boli ku skutku zabezpečené aj dôkazy listinného charakteru a to najmä doklad o úhrade dlžného výživného, správy zo Sociálnej poisťovne, z Úradu práce, sociálnych vecí a rodiny Topoľčany, z Obvodného úradu Topoľčany, zo Strediska cenných papierov, od zamestnávateľov.
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              V priebehu trestného stíhania policajt ohľadne zistenia a posúdenia konania obvineného vykonal dôkazy v potrebnom rozsahu a zistil skutočný stav veci. Otec maloletých vo svojej výpovedi vylúčil, že čin mal trvalo nepriaznivé následky.          
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 TZ  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka